David Thomas Daniel Macaire

**David Thomas Daniel Macaire** O.P. (født 20. oktober 1969 i Nanterre i departementet Hauts-de-Seine i Frankrike) er en fransk og katolsk erkebiskop av Saint-Pierre et Fort-de-France.
## Liv og virke
### Bakgrunn
David Macaire ble født i Nanterre ved Paris til Jean-David (Marceau) Macaire og Jenny Macaire, *née* Léger. De var tillflyttere til det kontinentale europeiske Frankrike fra Martinique i Karibia. Da David var fier måneder gammel flyttet familien tilbake til Martinique. Der gikk han til skoler i Le Morne-Rouge og Fort-de-France.

Deretter studerte han ved *École nationale des techniciens de l'équipement* i Montpellier, og arbeidet deretter som teknisk assistent for offentlige arbeider for staten i både fastlands-Frankrike og Martinique fra 1988 til 1994.

### Prest i dominikanerordenen
David Macaire sluttet seg til dominikanerordenen i 1994 og avla midlertidige løfter den 17. september 1995 og evige løfter i 1998. Macaire ble presteviet den 23. juni 2001 av biskopen av Angers, Jean-Louis Bruguès O.P.

Fra 2001 til 2015 Macaire var prior ved dominikanernes konvent *La Sainte-Baume* i Toulon.

### Erkebiskop av Saint-Pierre et Fort-de-France
Den 7. mars 2015 utnevnte pave Frans ham til erkebiskop av Saint-Pierre et Fort-de-France i Frankrikes oversjøiske departement Martinique i Karibia.Biskopen av Les Cayes i Haiti, kardinal Chibly Langlois, ordinerte ham til biskop i Fort-de-France den 12. april samme år. Medkonsekratorer var hans avtroppende forgjenger Michel Méranville, og biskopen av Bayonne, Marc Aillet.

I april 2021, i samsvar med motu proprio *[[Vos estis lux mundi]]*, fikk erkebiskop Macaire i oppdrag fra Kongregasjonen for folkenes evangelisering å gjennomføre en undersøkelse av biskop emeritus av Cayenne, Emmanuel Lafont.

Den 13. mai 2021 ble han også apostolisk administrator for det vakante bispedømmet Basse-Terre på Guadeloupe i Karibia. Han innehadde dene funksjon inntil innsettelsen av den nye biskop der,  Philippe Guiougou, den. 9. juli 2023.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Luigi Barbarito (1922–2017) *1969
* Erkebiskop François Gayot, S.M.M. (1927-2010) *1975
* Erkebiskop Hubert Constant, O.M.I. (1931-2011) * 1991
* Kardinal Chibly Langlois (1958- ) *2004
* Erkebiskop *David Thomas Daniel Macaire* (1967- ) *2016
## Referanser